แชร์ลูกโซ่ คืออะไร
แชร์ลูกโซ่ คือ การที่คนๆ หนึ่ง ชวนคนอีกคนหนึ่งมาร่วมกันลงทุนในธุรกิจหนึ่งซึ่งอ้างว่าจะได้ผลกำไรหรือได้ผลตอบแทนที่ดีมาก อ้างว่าต่างจากการลงทุนอื่นๆ ที่จะได้เงินไม่เยอะเท่าและช้ากว่า แล้วก็ยังเสนอผลตอบแทนที่สูงแต่ใช้ระยะเวลาไม่มากเพื่อจูงใจคนให้นำเงินมาลงทุน ซึ่งก็แทบจะเป็นรูปแบบตายตัวเลยที่ใครที่มาลงทุนเป็นกลุ่มแรกๆ ก็จะได้ผลตอบแทนที่สูงแน่นอเพราะองค์กรเขาต้องการให้กลุ่มแรกนี้แหละไปกระจายข่าว ไปบอกต่อกับคนอื่นๆ ให้นำเงินมาลง ได้ผลตอบแทนเยอะ ก็เอาเงินไปลง ได้เงินกลับมาเยอะ เรียกได้ว่า ลงล็อกเลย

ลักษณะของการเป็นลูกโซ่

จะเห็นว่าแชร์ลูกโซ่จะมีการบอกต่อกันไปเรื่อยๆ จากคนหนึ่งไปสู่อีกคนหนึ่ง แล้วคนหนึ่งที่รับมาก็ใช่ว่าจะไปบอกคนอื่นแค่คนเดียวหรือ 2 คน บางทีบอกต่อกันไป 10 เป็น 100 เพราะเดี๋ยวนี้มีข่าวอะไรออกมาก็สามารถแชร์ผ่านโซเชียลไปหาคนอื่นได้ง่ายๆ แล้ว ยิ่งเรื่องนี้ที่เกี่ยวข้องกับเงินเยอะๆ นี่มันไปเร็วกว่าข่าวทั่วไปอยู่แล้ว โดยเงินที่ได้มาจากสมาชิกคนใหม่ก็จะถูกนำมาจ่ายให้กับสมาชิกเก่าเป็นทอดๆ มันถึงได้ชื่อว่าแชร์ลูกโซ่ และเมื่อหาสมาชิกเพิ่มไม่ได้หรือหมุนเงินไม่ทัน ก็จะเลื่อนหรือผลัดการจ่ายผลตอบแทน จนสุดท้ายก็ปิดวงหนีในที่สุด

กฎหมายที่เกี่ยวข้องกับแชร์ลูกโซ่
ตามกฎหมายเวลาจะฟ้องศาลหรือเวลาไปแจ้งตำรวจ ก็จะลงคดีแบบนี้เป็นความผิดฐานฉ้อโกงประชาชน คือ เป็นบทหนักของฉ้อโกงที่หลอกลวงคนเป็นจำนวนมาก กฎหมายจึงลงโทษผู้กระทำหนักขึ้น

บททั่วไปที่ความผิดฐานฉ้อโกง ตามประมวลกฎหมายอาญา มาตรา 341 ที่วางหลักว่า ผู้ใดหลอกลวงผู้อื่นด้วยการแสดงข้อความเท็จหรือปกปิดสิ่งที่ควรบอก และได้เงินไปจากการหลอกลวงนั้น ง่ายๆ เลยก็คือไปหลอกลวงเขา จนเขายินยอมมอบเงินให้นั่นเอง

ส่วนในเรื่องฉ้อโกงประชาชนจะอยู่ในมาตรา 343 ที่วางหลักว่าในการกระทำความผิดฐานฉ้อโกงตามมาตรา 341 ได้กระทำแก่ประชาชนจำนวนมาก คือ หลอกลวงประชาชนหรือปกปิดความจริงที่ควรบอกประชาชน คือ ไปหลอกคนจำนวนมากจนเขาให้เงินมา และแชร์ลูกโซ่ก็คือ เข้าเต็มๆ
ความรู้พื้นฐานกฏหมาย,ประมวลกฎหมายอาญา,ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง),ประมวลกฎหมายวิธีพิจาณาความอาญา(วิอาญา)